Samsung Galaxy S25 Slim – specifikationer lækket

Der er stadig noget tid til lanceringen af Samsungs tynde topmodel, Samsung Galaxy S25 Slim, men nu ser specifikationerne ud til at være sluppet løs. Ifølge et læk via. X, kommer telefonen med en 6,66-tommer skærm, (samme størrelse som S25+) hvor den drives af Qualcomms nye flagskibs-chip: Snapdragon 8 Elite. Batterikapaciteten er på cirka 4.700 mAh – 5.000 mAh, hvilket bestemt lyder lovende, for en tynd telefon på 6.x mm.

En af de helt store højdepunkter er kameraopsætningen på bagsiden. Galaxy S25 Slim får angiveligt et 200 MP hovedkamera (ligesom S24 Ultra), et 50 MP ultrawide-kamera, samt et 50 MP telefoto-objektiv med 3,5x optisk zoom.

Galaxy S25 Slim (SM-S937x/DS) :

• 6.66" display (like S25+)

• 200MP HP5 main camera
• 50MP JN5 UW
• 50MP JN5 3.5X telephoto

• SD 8 Elite
• ~4700mAh – 5000mAh

Launching in Q2, 2025 – similar to A & FE series launch timeline.
— Debayan Roy (Gadgetsdata) (@Gadgetsdata) December 20, 2024

Lanceres i 2025

Mens Samsung Galaxy S25, S25+ og S25 Ultra allerede forventes at blive lanceret i januar måned – den 22. januar ifølge rygterne, så kommer S25 Slim først lidt senere. S25 Slim siges nemlig først at lande i andet kvartal 2025.

Der er endnu intet om prisen på Galaxy S25 Slim, men prisen på resten af S25-serien ser dog ud til at være slupper ud, hvilket vi skrev om tidligere. Læs mere om dette her.